Groen IT « Informasietegnologie
Nuwe IT-gebou: Wat is ‘n werksplek?
Donderdag, Desember 11th, 2014
Hierdie artikel is tans slegs in Engels beskikbaar.
Tags: nuwe IT gebou, volhoubare IT
Posted in Algemeen, Groen IT | 2 Comments »
Vrydag, Mei 24th, 2013
IT se e-afval program is stilweg steeds op die agtergrond besig om die regte ding te probeer doen.
Vanaf Julie 2012 tot April 2013 het Cape e-Waste Recyclers, ons e-afval kontrakteurs die volgende items van ons kampus verwyder vir verantwoordelike wegdoening en herwinning:
162 drukkers en skandeerders
3 houers van algemene e-afval
Onthou, as jy enige e-afval by jou kantoor of huis het en nie weet wat om daarmee te maak nie, kontak ons gerus en ons kan jou help om op `n omgewingsvriendelike manier daarvan ontslae te raak!
Posted in Groen IT | 1 Comment »
Vrydag, Maart 23rd, 2012
Posted in Algemeen, Groen IT | 1 Comment »
Elektroniese afval (e-afval) is die term wat gebruik word om verouderde of weggooi-toerusting wat met elektrisiteit werk, te beskryf. Dit sluit rekenaars, enige elektroniese toerusting, batterye, ens. in wat uit die weggeruim is deur die oorspronklike eienaars.
Die toksiese inhoud van e-afval as gevolg van sekere bestanddele, soos lood, kwik, kadmium en ander stowwe hou `n gevaar in vir die mens se gesondheid en ekosisteme. Wanneer e-afval afbreek en nie op die korrekte manier van ontslae geraak word nie, kan die giftige stowwe in grond en grondwater beland. Die materiaal waarvan hierdie produkte gemaak is, kan eerder herwin word om rou materiaal te skep wat weer gebruik kan word. Gevolglik word minder energie gebruik (sowel as koolstofuitskeiding) vir vervaardiging, myn en prosesering.
Die onvolhoubare, vinnige omset van verouderde elektronika en rekenaartegnologie is nog `n geldige rede vir herwinning – of selfs beter – vir die hergebruik van e-afval.
Vir meer inigting: www.ewasa.org
Wat gebeur met e-afval?
Kontrakteurs skei die artikels in die volgende drie kategorieë. Items wat
opgeknap kan word,
herwin kan word en
veilig ontslae van geraak moet word.
Opknapping van toerusting en rekenaars skep weer opsigself werk en hierdie items word dan weer gebruik in behoeftige skole en gemeenskappe. Nuttige, skaars en waardevolle metale en ander stowwe word verwyder dmv herwinning, terwyl giftige e-afval in spesiale gevaarlike afvalfasiliteite gestort word. Voorbeelde van sulke items sluit ou rekenaarskerms (CRT’s) en fluoorbuise in.
Tans koop die universiteit gemiddeld 500 nuwe rekenaars per jaar aan (sonder `n merkwaardige groei in die bateregister). Dit impliseer natuurlik dat die jaarlikse stroom e-afval van soortgelyke omvang is. Op enige gegewe tyd is daar 8000 rekenaars op kampus, met meer as 5000 in koshuise. `n Rekenaar word elke 4 tot 5 jaar vervang en dus kan die hoeveelheid e-afval nog meer wees.
Die IT-afdeling TAS (toegangsbeheer) raak elke jaar van tussen 300-400 lood suurbatterye ontslae.
Nou kan jy al jou ou rommel vir IT bring en ons sal daarvan ontslae raak VIR jou. Kliek hier vir meer inligting.
Tags: e-afval, volhoubare IT
Die universiteit gebruik ongeveer tussen 54 en 60 miljoen velle papier per jaar. Nogal heelwat papier, né? Informasietegnologie het verlede jaar `n nuwe drukkersbestuursisteem implimenteer en die positiewe resultate is reeds duidelik sigbaar.
LEES MEER OOR IT SE GROEN DRUKINISIATIEF
`n Paar eenvoudige maatreëls kan `n merkbare verskil maak aan papiergebruik in jou kantoor.
1. Moenie jou e-posse druk nie. Daar is geen nut daarin om al jou e-posse te druk vir rekorddoeleindes of om later te lees nie. Organiseer eerder jou e-pos leêrs beter en lees dit later as jy nie tyd het nie. Oorweeg dit om `n “dink voor jy druk” -boodskap onderaan jou e-pos te sit om mense te herinner.
2. E-teken sagteware laat jou toe om aanbiedings, rekeninge en kontrakte aan kliënte te e-pos sodat hulle dit virtueel en sekuur kan teken. Hiermee word die behoefte vir gedrukte dokumentasie geweldig verminder.
3. Indien jou drukker nie reeds opgestel is om 2 bladsye per vel of beide kante te druk nie, volg die volgende eenvoudige instruksies om jou papierverbruik te halveer. Gaan na “Print”, kliek op “Properties” en kies “Page layout: 2 pages per sheet” of gaan na “Print”, kliek op “Properties”, kliek op “Finishing” en kies “Print Style: 2-sided printing”.
4. Om selfs nog minder papier te gebruik, verander die kantlyne in jou Worddokumente om meer op `n bladsy in te pas. Kliek op “File”, kies “Page set up” en verander die kantlyne na 2 cm.
5. Koop herwinde papier of papier van FSC-gesertifiseerde oorsprong. Die FSC-etiket verseker dat die papier van verantwoordelike verskaffers kom.
6. Plaas duidelik gemerkte houers in areas waar mense hulle papier kan plaas – spesifiek langs drukkers en kopieerders. Mondi bied `n papieropteldiens in verskeie areas. Kontak hulle by Ronnie_Recycler@mpsa.co.za. Besoek www.e-waste.org.za vir meer inligting oor herwinning vir die kantoor.
Posted in Algemeen, Groen IT | 4 Comments »